Skupni predlog UREDBA SVETA o spremembi Uredbe (ES) št. 147/2003 o nekaterih omejitvenih ukrepih v zvezi z Somalijo /* JOIN/2012/026 final - 2012/0265 (NLE) */





OBRAZLOŽITVENI MEMORANDUM (1) Z Uredbo Sveta (ES) št. 147/2003 o nekaterih omejitvenih ukrepih v zvezi s Somalijo[1] je bila uvedena splošna prepoved zagotavljanja tehničnih nasvetov, pomoči, usposabljanja, financiranja in finančne pomoči v zvezi z vojaškimi dejavnostmi kateri koli osebi, subjektu ali organu v Somaliji. (2) Varnostni svet Združenih narodov je 25. julija 2012 sprejel Resolucijo 2060 (2012), s katero v odstavku 10 določa odstopanje od prepovedi pomoči v zvezi z orožjem in vojaško opremo, ki sta namenjena Političnemu uradu Združenih narodov. (3) Svet bo sprejel nov sklep Sveta o spremembi Sklepa 2010/231/SZVP, da bi se določilo tako odstopanje. (4) Ta ukrep spada na področje uporabe Pogodbe o delovanju Evropske unije, zato je za njegovo izvajanje potreben regulativni ukrep na ravni Unije predvsem zaradi zagotovitve, da ga bodo gospodarski subjekti v vseh državah članicah enotno uporabljali. (5) Uredbo Sveta (ES) št. 147/2003 bi bilo treba zato ustrezno spremeniti – 2012/0265 (NLE) Skupni predlog UREDBA SVETA o spremembi Uredbe (ES) št. 147/2003 o nekaterih omejitvenih ukrepih v zvezi z Somalijo SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 215 Pogodbe, ob upoštevanju Sklepa Sveta 2010/231/SZVP z dne 26. aprila 2010 o omejitvenih ukrepih proti Somaliji in razveljavitvi Skupnega stališča 2009/138/SZVP[2], ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije, ob upoštevanju naslednjega: (1) Z Uredbo Sveta (ES) št. 147/2003 o nekaterih omejitvenih ukrepih v zvezi s Somalijo[3] je bila uvedena splošna prepoved zagotavljanja tehničnih nasvetov, pomoči, usposabljanja, financiranja in finančne pomoči v zvezi z vojaškimi dejavnostmi kateri koli osebi, subjektu ali organu v Somaliji. (2) Varnostni svet Združenih narodov je 25. julija 2012 sprejel Resolucijo 2060 (2012), s katero v odstavku 10 določa odstopanje od prepovedi pomoči v zvezi z orožjem in vojaško opremo, ki sta namenjena Političnemu uradu Združenih narodov. (3) Svet je … septembra 2012 sprejel Sklep Sveta 2012/…/SZVP[4], ki spreminja Sklep Sveta 2010/231/SZVP in določa tako odstopanje. (4) Ta ukrep spada na področje uporabe Pogodbe o delovanju Evropske unije, zato je za njegovo izvajanje potreben regulativni ukrep na ravni Unije predvsem zaradi zagotovitve, da ga bodo gospodarski subjekti v vseh državah članicah enotno uporabljali. (5) Uredbo Sveta (ES) št. 147/2003 bi bilo zato treba ustrezno spremeniti – SPREJEL NASLEDNJO UREDBO: Člen 1 Uredba (EC) št. 147/2003 se spremeni: (1) odstavek 1 člena 3 se nadomesti z naslednjim: „Člen 3 1. Člen 1 se ne uporablja za: (a) zagotavljanje financiranja in finančne pomoči za prodajo, dobavo, prenos ali izvoz nesmrtnonosne vojaške opreme, namenjene zgolj za humanitarno uporabo ali zaščito, ali za material, namenjen za programe za razvoj institucij Unije ali držav članic, vključno na področju varovanja, ki se izvajajo v okviru mirovnega in uskladitvenega procesa, (b) zagotavljanje tehničnih nasvetov, pomoči ali usposabljanja, povezanega s takšno nesmrtnonosno opremo, (c) zagotavljanje financiranja in finančne pomoči za prodajo, dobavo, prenos ali izvoz orožja in vojaške opreme, ki sta namenjena izključno za podporo Političnem uradu Združenih narodov za Somalijo in uporabo z njegove strani, (d) zagotavljanje tehničnih nasvetov, pomoči ali usposabljanja, povezanega s takšnim orožjem in vojaško opremo, če je takšne dejavnosti vnaprej odobril odbor, ustanovljen z odstavkom 11 Resolucije 751 (1992) Varnostnega sveta Združenih narodov.“ Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] UL L 24, 29.1.2003, str. 2. [2] UL L 105, 27.4.2010, str. 17. [3] UL L 24, 29.1.2003, str. 2. [4] UL L …